CELEX: 62020TN0645
Language: mt
Date: 2020-10-23 00:00:00
Title: Kawża T-645/20: Rikors ippreżentat fit-23 ta’ Ottubru 2020 – NC et vs Il-Parlament u Il-Kunsill

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/26
            
         
      Rikors ippreżentat fit-23 ta’ Ottubru 2020 – NC et vs Il-Parlament u Il-Kunsill
      (Kawża T-645/20)
      (2021/C 9/38)
      Lingwa tal-kawża: l-Ingliż
      
         Partijiet
      
      
         Rikorrenti: NC, ND, NE, NF, Uniunea Naţională a Transportatorilor Rutieri din România (UNTRR) (Bukarest, ir-Rumanija) (rappreżentant: R. Martens, avukat)
      
         Konvenuti: Il-Parlament Ewropew u Il-Kunsill tal-Unjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla, parzjalment, l-Artikolu 1(3) tar-Regolament (UE) 2020/1055 tal-Parlament Ewropew u tal-Kunsill tal-15 ta’ Lulju 2020 li jemenda r-Regolamenti (KE) Nru 1071/2009, (KE) Nru 1072/2009 u (UE) Nru 1024/2012 bl-għan li jiġu adattati għall-iżviluppi fis-settur tat-trasport bit-triq;
               
            
                  —
               
               
                  tikkundanna lill-konvenuti għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw ħames motivi.
      
                  1.
               
               
                  L-ewwel motiv ibbażat fuq il-ksur tal-Artikoli 2, 4(2) u 9 TUE, tal-Artikoli 18 u 95 TFUE, tal-Artikolu 21 tal-Karta tad-Drittijiet Fundamentali tal-Unjoni Ewropea u tal-prinċipji ta’ ugwaljanza u nondiskriminazzjoni bħala prinċipji ġenerali tad-dritt tal-Unjoni, moqrija flimkien mal-Artikolu 5(4) TUE u l-prinċipju ta’ proporzjonalità bħala prinċipju ġenerali tal-Unjoni Ewropea, minħabba diskriminazzjoni reali u indiretta.
               
            
                  2.
               
               
                  It-tieni motiv ibbażat fuq il-ksur tal-Artikoli 26, 49 u 56 TFUE, tal-Artikoli 16 u 52(1) tal-Karta tad-Drittijiet Fundamentali tal-Unjoni Ewropea, moqrija flimkien mal-Artikolu 5(4) TUE u l-prinċipju ta’ proporzjonalità bħala prinċipju ġenerali tal-Unjoni Ewropea minħabba restrizzjoni illegali tal-libertà li jiġu pprovduti servizzi u tal-libertà ta’ intrapriża.
               
            
                  3.
               
               
                  It-tielet motiv ibbażat fuq il-ksur tal-Artikolu 3(3) TUE, tal-Artikoli 11 u 191 TFUE u tal-Artikolu 37 tal-Karta tad-Drittijiet Fundamentali tal-Unjoni Ewropea inkwantu l-preżervazzjoni, il-protezzjoni u t-titjib tal-kwalità tal-ambjent huma ppreġudikati.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 296(2) TFUE, tal-Artikolu 5 tal-Protokoll Nru 2 TFUE, tal-Ftehim Interistituzzjonali dwar it-Tfassil Aħjar tal-Liġijiet, kif ukoll tal-obbligu ta’ motivazzjoni, inkwantu ma ġietx ipprovduta motivazzjoni u ma sarux analizi tal-impatt.
               
            
                  5.
               
               
                  Il-ħames motiv ibbażat fuq il-ksur tal-Artikoli 91 u 94 TFUE, moqrija flimkien mal-Artikolu 5(4) TUE kif ukoll il-prinċipju ta’ proporzjonalità bħala prinċipju ġenerali tad-dritt tal-Unjoni, inkwantu l-livell tal-għajxien, l-impjieg u s-sitwazzjoni ekonomika huma serjament afftetwati.